ai4bharat/Pralekha huggingface dataset:
மத்திய அமைச்சரவை
சுற்றுலாத்துறையில் இந்தியாவுக்கும் சவுதி அரேபியாவுக்கும் இடையேயான புரிந்துணர்வு ஒப்பந்தம் கையெழுத்தாவதற்கு மத்திய அமைச்சரவை ஒப்புதல்
சுற்றுலாத்துறையில் இந்திய சுற்றுலா அமைச்சகத்திற்கும், சவுதி அரேபிய அரசாட்சியின் சுற்றுலா மற்றும் தேசிய பாரம்பரிய சவுதி ஆணையத்திற்கும் இடையேயான ஒத்துழைப்பை வலுப்படுத்துவதற்கான புரிந்துணர்வு ஒப்பந்தம் கையெழுத்தாவதற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
புரிந்துணர்வு ஒப்பந்தத்தின் முக்கிய குறிக்கோள்கள் :
- சுற்றுலா வளர்ச்சி மற்றும் அது சம்பந்தப்பட்ட சட்டங்கள் பற்றிய தகவல் பரிமாற்றம்,
2) சுற்றுலா சம்பந்தப்பட்ட படங்கள் மற்றும் இத்துறையின் நிபுணர்கள், ஊடகவியலாளர்களின் பரிமாற்றம்,
- சம்பந்தப்பட்ட நாடுகளில் சுற்றுலா முதலீட்டுக்கான வாய்ப்புக்களின் அறிமுகம்; சுற்றுலாத் திட்டங்களின் பரஸ்பர முதலீட்டை ஊக்குவித்தல்.
4) சுற்றுலா வளர்ச்சியின் பங்களிப்பில் இருதரப்பினரும் சுற்றுலா சார்ந்த நிகழ்ச்சிகள், கண்காட்சிகள், மாநாடுகள், கருத்தரங்கங்கள் ஆகியவற்றை ஏற்பாடு செய்வதை ஊக்குவித்தல்,
5) இருதரப்பினரும் சுற்றுலா சார்ந்த கல்வி மற்றும் பயிற்சிக்கான அரசு மற்றும் தனியார் கல்வி வசதிகளை ஊக்குவித்தல்,
- சுற்றுலாத்துறையில் புதுமையான அனுபவம், தொழில்நுட்பம் மற்றும் ஆலோசனை சேவைகளின் பரிமாற்றம்
7) சுற்றுலா விவகாரங்களின் சர்வதேச பேரவைகளிலும், அமைப்புக்களிலும் ஒத்துழைப்பு மற்றும் ஒருங்கிணைப்பு
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாட்டில் தினசரி கொவிட் பாதிப்பு 1.34 லட்சமாகியுள்ளது; அன்றாட புதிய பாதிப்புகளின் எண்ணிக்கையும் குறைந்து வருகிறது.
கடந்த 24 மணி நேரத்தில் கொவிட் சிகிச்சை பெற்றவர்கள் 80,232 பேர் குறைந்ததால், தற்போது கொவிட் சிகிச்சை பெறுபவர்களின் எண்ணிக்கை 17,13,413-ஆக உள்ளது.
நாட்டில் இதுவரை மொத்தம் 2.64 கோடி நோயாளிகள் குணமடைந்துள்ளனர்.
கடந்த 24 மணி நேரத்தில் 2,11,499 பேர் குணமடைந்துள்ளனர். தொடர்ந்து 21வது நாளாக, தினசரி குணமடைந்தோர் எண்ணிக்கை, தினசரி கொவிட் பாதிப்பை விட அதிகமாக உள்ளது.
குணமடைந்தோர் விகிதம் தொடர்ந்து அதிகரித்து 92.79 சதவீதமாக உள்ளது.
வாராந்திர பாதிப்பு வீதம் 7.66%
தினசரி கொவிட் பாதிப்பு விகிதம் 6.21 சதவீதமாக உள்ளது. தொடர்ந்து 10 நாட்களாக இந்த அளவு 10 சதவீதத்துக்கும் குறைவாக உள்ளது. கொவிட் பரிசோதனை அளவு கணிசமாக அதிகரிக்கப்பட்டுள்ளது. இதுவரை 35.3 கோடி பரிசோதனைகள் செய்யப்பட்டுள்ளன.
தேசியளவிலான தடுப்பூசித் திட்டத்தின் கீழ் 22.10 கோடி தடுப்பூசிகள் போடப்பட்டுள்ளன. கடந்த 24 மணி நேரத்தில் 22 லட்சத்திற்கும் அதிகமான தடுப்பூசிகள் செலுத்தப்பட்டுள்ளன.
இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723947
----
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 208 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 65,683 பேர் கொவிட் தொற்றால் பாதிக்கப்பட்டுள்ளனர். இது 0.15 சதவீதமாகும்.
தொற்றிலிருந்து மீண்டவர்களின் விகிதம் 98.67 சதவீதம்.
கடந்த 24 மணி நேரத்தில் 9,011 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,01,865 பேர்.
கடந்த 24 மணி நேரத்தில் 7,178 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 9.16% வாராந்திர பாதிப்பு விகிதம் 5.41% இதுவரை மொத்தம் 92.54 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 78,342 சோதனைகள் நடத்தப்பட்டுள்ளன.
தொலைதொடர்பு மற்றும் தகவல் தொழில்நுட்ப அமைச்சகம்
சர்வதேச தொலைத்தொடர்பு யூனியனின் 6ஜி தொலைநோக்குக் கட்டமைப்பை வடிவமைப்பதில் இந்தியா முக்கியப் பங்காற்றுகிறது
6ஜி எனப்படும் ஆறாம் தலைமுறை தொலைநோக்குக் கட்டமைப்புக்கு சர்வதேச தொலைத்தொடர்பு யூனியன் ஒப்புதல் வழங்கியுள்ளது. மத்திய தொலைத்தொடர்பு அமைச்சகத்தின் தொலைத்தொடர்புத்துறை மூலம் இந்த கட்டமைப்பை வடிவமைப்பதில் இந்தியா முக்கியப் பங்காற்றியுள்ளது.
பாரத் 6ஜி விஷன் எனப்படும் இந்தியாவின் 6ஜி தொலைநோக்கை பிரதமர் திரு நரேந்திர மோடி கடந்த மார்ச் 23-ம் தேதி வெளியிட்டார். 2030-ம் ஆண்டுக்குள் 6ஜி தொழில்நுட்பத்தை வடிவமைத்து, உருவாக்கி செயல்படுத்துவதில் இந்தியா முன்னணி பங்களிப்பை செலுத்துவதற்கு இது வழிவகுக்கும்.
எளிதில் அணுகக்கூடியதாகவும், நீடித்திருக்கக் கூடியதாகவும், எங்கும் நிறைந்திருக்கக் கூடியதாகவும், பாரத் 6ஜி மிஷனை தொலைநோக்கு வடிவமைக்கப்படுகிறது. உலக நன்மைக்காக நவீன தொலைத்தொடர்பு தொழில்நுட்பங்களையும், குறைந்த விலையில் தீர்வுகளையும் வழங்குவதில் முன்னணி நாடாக உள்ள இந்தியாவுக்கு அதன் சரியான பங்கை அளிப்பதை இந்த தொலைநோக்கு உறுதி செய்கிறது.
ஐடியு 6ஜி கட்டமைப்பு ஐநா உறுப்பு நாடுகளின் ஒருங்கிணைந்த முயற்சிகள் மூலம் வகுக்கப்பட்டுள்ளது. இதில் ஆரம்பத்திலிருந்தே இந்தியா முன்னணி பங்காற்றி வருகிறது.
பிரதமர் அலுவலகம்
சுஷ்மா ஸ்வராஜுக்கு பிரதமர் மரியாதை
முன்னாள் வெளியுறவு அமைச்சர் மறைந்த திருமதி சுஷ்மா ஸ்வராஜ் பிறந்தநாளையொட்டி, பிரதமர் திரு.நரேந்திர மோடி இன்று மரியாதை செலுத்தியுள்ளார்.
பிரதமர் வெளியிட்டுள்ள டுவிட்டரில், மறைந்த தலைவர், “உயர்ந்த கண்ணியம், பண்பு நலம், பொது சேவையில் அசைக்க முடியாத ஈடுபாடு கொண்டவர். இந்தியாவின் விழுமியங்கள் மற்றும் பண்பாட்டில் உறுதியான பற்றுக்கொண்டிருந்த அவர், நமது நாட்டைப் பற்றி உயர்வான கனவுகளையும் கொண்டிருந்தார். அவர், அபூர்வமான சகாவாகவும், சிறந்த அமைச்சராகவும் திகழ்ந்தார்” என்று தெரிவித்துள்ளார்.
(Visitor Counter : 127
சுரங்கங்கள் அமைச்சகம்
2022 செப்டம்பர் மாதத்தில் கனிம உற்பத்தி 4.6 % அதிகரிப்பு
2022 செப்டம்பர் மாதத்துக்கான சுரங்கம் மற்றும் குவாரித்துறையில் கனிம உற்பத்தி குறியீடு  99.5 ஆக இருந்தது. இது கடந்த ஆண்டு செப்டம்பர் மாதத்துடன் ஒப்பிடுகையில் 4.6 சதவீதம் அதிகமாகும். இந்திய கனிம துறையின்  தற்காலிக புள்ளி விவரத்தின்படி, 2022-23 ஏப்ரல் முதல் செப்டம்பர் வரையிலான காலத்தில் மொத்த வளர்ச்சி முந்தைய ஆண்டின் அதே கால கட்டத்தை விட 4.2 சதவீதமாகும். செப்டம்பர் 2022-ல் இறக்குமதி செய்யப்பட்ட கனிமங்களின் உற்பத்தி வருமாறு-
நிலக்கரி 580 லட்சம் டன், பழுப்பு நிலக்கரி 27 லட்சம் டன், இயற்கை வாயு  2791 மில்லியன் கன மீட்டர், பெட்ரோலியம்  24 லட்சம் டன், பாக்சைட் 1667 ஆயிரம் டன்கள், குரோமைட் 116 ஆயிரம் டன்கள், தாமிரம் 10 ஆயிரம் டன்கள், தங்கம் 92 கிலோ, இரும்பு தாது 166 லட்சம் டன்கள், காரியம் 22 ஆயிரம் டன், மாங்கனீஸ் தாது 163 ஆயிரம் டன், துத்தநாகம் 45 ஆயிரம் டன், சுண்ணாம்புக்கல் 305 லட்சம் டன், பாஸ்போரைட் 150 ஆயிரம் டன்கள், மேக்னசைட் 10 ஆயிரம் டன்கள், வைரம் 70 கேரட்.
இறக்குமதி செய்யப்பட்ட கனிம உற்பத்தி கடந்த ஆண்டு செப்டம்பர் மாதத்தை விட, இந்த மாதத்தில் நேர்மறையான வளர்ச்சியை கண்டுள்ளது.
அறிவியல் மற்றும் தொழில்நுட்பத்துறை
வேளாண் புத்தொழில் நிறுவனங்களுக்கு ரூ. 20 கோடி நிதியில் இருந்து தொழில்நுட்ப மற்றும் நிதி உதவிக்கு பரிந்துரை
அறிவியல் மற்றும் தொழில்நுட்பத் துறை  அட்மன் 2023 எனப்படும் வேளாண் புத்தொழில் நிறுவனங்களின் செயல்விளக்க மற்றும் நிதியளிப்பு  நிகழ்ச்சிக்கு ஏற்பாடு செய்திருந்தது. இத்துறையில் நம்பிக்கைக்குரிய புத்தொழில் யோசனைகள், கண்டுபிடிப்புகள் மற்றும் தொழில்நுட்பங்களை விரைவுபடுத்துவதற்காக ரூ. 20 கோடி ஒதுக்கீடு செய்யப்பட்டிருந்தது. அந்த மொத்த நிதியிலிருந்து 24 புத்தொழில் நிறுவனங்களைத் தேர்வு செய்து தொழில்நுட்ப மற்றும் நிதி உதவி அளி்க்க வல்லுநர்கள் பரிந்துரைத்தனர்.
துல்லிய பண்ணையம், வேளாண் ஐ.ஓ.டி மற்றும் அக்ரி 4.0 குறித்த ஐந்து பிரிவுகளில், புதுமையான தீர்வுகளை மொத்தம் 55 புத்தொழில் நிறுவனங்கள் முன்வைத்தன. நிகழ்ச்சியின் போது ஏற்பாடு செய்யப்பட்ட கண்காட்சியில் 20 முக்கிய வேளாண் தொழில்நுட்பங்கள் காட்சிப்படுத்தப்பட்டன.
அட்மன் திட்டத்தைத் தொடங்கி வைத்த மத்திய அறிவியல் மற்றும் தொழில்நுட்பத் துறை இணையமைச்சர் திரு ஜிதேந்திர சிங், புதுமையான தயாரிப்பு மேம்பாடு மட்டுமல்லாமல், பயனுள்ள தேசிய மற்றும் உலகளாவிய சந்தைப்படுத்தலும் தேவை என்று கூறினார். இதை வெற்றிகரமாக மேற்கொள்ள ஆராய்ச்சி, கல்வி, புத்தொழில் மற்றும் தொழில்துறையினரிடையே பரந்த ஒருங்கிணைப்புத் தேவை என்று அவர் தெரிவித்தார்.
அறிவியல் மற்றும் தொழில்நுட்பத் துறைச் செயலாளர் டாக்டர் ராஜேஷ் கோக்லே பேசுகையில், புதுமையான தொழில்நுட்பங்கள், தயாரிப்புகள், சேவைகள் மற்றும் அவற்றின் வணிகமயமாக்கலை ஆதரிப்பதன் மூலம் அட்மன் திட்டம் வேளாண் தொழில்நுட்பச் சந்தையில் புத்தொழில் நிறுவனங்களின் வெற்றிக்கு வழிவகுக்கும் என்று கூறினார்.
Release ID= 1962348
பிரதமர் அலுவலகம்
எந்த பாணியில் வரவேற்க வேண்டும் என்பதைப் புனே மக்கள் அறிவார்கள்: பிரதமர்
எந்த பாணியில் வரவேற்க வேண்டும் என்பதைப் புனே மக்கள் அறிவார்கள் என்று பிரதமர் திரு நரேந்திர மோடி கூறியுள்ளார். வந்தே பாரத் ரயில் புனே வந்தபோது கிளர்ச்சியூட்டும் இசையுடன் புனே மக்கள் பிரமாண்ட வரவேற்பு அளித்தனர்.
மத்திய ரயில்வேயின் ட்விட்டருக்கு பதிலளித்துப் பிரதமர் கூறியிருப்பதாவது:
"எந்த பாணியில் வரவேற்க வேண்டும் என்பதைப் புனே நிச்சயமாக அறிந்துள்ளது."
உள்துறை அமைச்சகம்
மத்திய உள்துறை அமைச்சருடன் நாகாலாந்து முதலமைச்சர் சந்திப்பு
மத்திய உள்துறை அமைச்சர் திரு.ராஜ்நாத் சிங்கை, நாகாலாந்து முதலமைச்சர் திரு.நெய்பியு ரியோ புதுதில்லியில் சந்தித்தார். மாநிலத்தில் நிலவும் சூழல் குறித்து நாகாலாந்து முதலமைச்சர், உள்துறை அமைச்சரிடம் விளக்கினார். அது தொடர்பாகக் காவல்துறைக் கட்டமைப்பை முன்னேற்றுவதற்கு மத்திய அரசின் ஆதரவு மாநில அரசுக்குத் தேவை என்பதை அவர் வலியுறுத்தினார்.
அப்போது, மத்திய உள்துறை இணையமைச்சர் திரு.ஹன்ஸ்ராஜ் கங்காராம் ஆஹிர், உள்துறைச் செயலர் திரு. ராஜீவ் கவ்பா, மத்திய உள்துறை அமைச்சக மற்றும் நாகாலாந்து மாநில அரசின் மூத்த அதிகாரிகள் உடன் இருந்தனர்.
(Visitor Counter : 94
குடியரசுத் தலைவர் செயலகம்
குடியரசுத்தலைவர் திரு ராம் நாத் கோவிந்த் 2022, ஏப்ரல் 9 முதல் 11 வரை குஜராத்தில் பயணம் மேற்கொள்வார்
நர்மதா மாவட்டம் ஏக்தா நகரில் குஜராத் உயர்நீதிமன்றம் ஏற்பாடு செய்துள்ள சமரசம் மற்றும் தகவல் தொழில்நுட்பம் குறித்த தேசிய கருத்தரங்கை குடியரசுத்தலைவர் 2022 ஏப்ரல் 9 அன்று தொடங்கிவைப்பார்.
போர்பந்தரில் உள்ள மாதவ்பூரில், மாதவ்பூர் கண்காட்சி 2022-ஐ குடியரசுத்தலைவர் 2022 ஏப்ரல் 10 அன்று தொடங்கிவைப்பார்.
குடியரசுத் தலைவர் செயலகம்
ஹிமாச்சலப் பிரதேச மக்களால் கடந்த 50 வருடங்களாக எழுதப்பட்டு வரும் வளர்ச்சி சரித்திரம் குறித்து அனைத்து இந்தியர்களும் பெருமை அடைகிறார்கள்: குடியரசுத் தலைவர்
ஹிமாச்சலப் பிரதேச மக்களால் கடந்த 50 வருடங்களாக எழுதப்பட்டு வரும் வளர்ச்சி சரித்திரம் குறித்து அனைத்து இந்தியர்களும் பெருமை அடைகிறார்கள் என்று குடியரசுத் தலைவர் திரு ராம்நாத் கோவிந்த் கூறினார்.
ஹிமாச்சலப் பிரதேசம் மாநில அந்தஸ்து பெற்று 50 ஆண்டுகள் ஆவதை ஒட்டி கூட்டப்பட்ட அம்மாநில சட்டப்பேரவையின் சிறப்பு கூட்டத்தில் இன்று பேசிய குடியரசுத் தலைவர், இந்த வளர்ச்சி பயணத்தில் ஹிமாச்சலப் பிரதேசத்தின் அனைத்து முந்தைய அரசுகளும் முக்கிய பங்கை வகித்துள்ளதாக கூறினார்.
முன்னாள் முதல்வர்கள் மறைந்த டாக்டர் ஒய் எஸ் பர்மர், மறைந்த திரு தாக்கூர் ராம் லால், திரு சாந்தகுமார், திரு பிரேம்குமார் துமல் மற்றும் மறைந்த திரு வீரபத்ர சிங் ஆகியோரின் பங்களிப்புகளை திரு கோவிந்த் பாராட்டினார்.
மாநிலத்தின் வளர்ச்சி பயணத்தை மக்களிடையே கொண்டு சென்ற ஹிமாச்சலப் பிரதேச அரசின் முன்முயற்சி மிகவும் பாராட்டத்தக்கது என்று அவர் கூறினார். வளர்ச்சியின் புதிய பரிமாணங்களை பல்வேறு துறைகளில் ஹிமாச்சலப் பிரதேசம் அடைந்துள்ளது.
ஹிமாச்சலப் பிரதேசத்தின் ஆறுகள் தூய்மையாகவும் அம்மாநிலத்தின் மண் ஊட்டச்சத்து மிக்கதாகவும் உள்ளதாக குறிப்பிட்ட குடியரசுத் தலைவர், ரசாயன உரங்களை பயன்படுத்தாமல் இயற்கை விவசாயத்தை இன்னும் அதிக அளவில் செய்யுமாறு விவசாயிகளை கேட்டுக்கொண்டார்.
சுற்றுச்சூழலுக்கு உகந்த விவசாயம், தோட்டக்கலை, சுற்றுலா, கல்வி, வேலைவாய்ப்பு குறிப்பாக சுய வேலைவாய்ப்புகள் உள்ளிட்டவற்றுக்கு ஹிமாச்சலப் பிரதேசத்தின் நீடித்த வளர்ச்சியில் முக்கிய பங்குள்ளதாக குடியரசுத் தலைவர் கூறினார்.
மிகவும் இயற்கை எழில் வாய்ந்த மாநிலம் இது என்பதால் வளர்ச்சிக்கான தொடர் முயற்சிகளை நாம் எடுக்கும் போது அதன் இயற்கை அழகு மற்றும் பாரம்பரியங்களை பாதுகாக்க வேண்டும் என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755761
மின்னணு மற்றும் தகவல் தொழில்நுட்பம்
ரூ 11.30 கோடி செலவில் நிறுவப்பட்ட மருத்துவமனையை தகவல் தொழில்நுட்பம் இணை அமைச்சர் திரு ராஜீவ் சந்திரசேகர் திறந்து வைத்தார்
மத்திய திறன் மேம்பாடு மற்றும் தொழில்முனைதல், மின்னணுவியல் மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர், ஸ்ரீநகர், புத்காம் மற்றும் பாரமுல்லாவிற்கு இரண்டு நாள் அதிகாரப்பூர்வ சுற்றுப்பயணமாக ஜம்மு & காஷ்மீர் சென்றார்.
பயணத்தின் போது, புட்காம் மாவட்டத்தில் உள்கட்டமைப்புத் திட்டங்களை திரு சந்திரசேகர் தொடங்கி வைத்தார், மாணவர்கள், பழங்குடியினர் உட்பட பலரைச் சந்தித்த அவர், ரூ 790 கோடி மதிப்பிலான வளர்ச்சித் திட்டங்களின் முன்னேற்றத்தை கண்காணிக்க மாவட்ட நிர்வாகத்துடன் ஆய்வு கூட்டங்களை நடத்தினார். ரூ 11.30 கோடி செலவில் நிறுவப்பட்ட துணை மாவட்ட மருத்துவமனையை அவர் திறந்து வைத்தார்.
மாணவர்கள், விவசாயிகள், தோட்டக்கலை வல்லுநர்கள், பழங்குடியினர், திறன் பயிற்சியாளர்கள், வர்த்தகர்கள் கூட்டமைப்பு, பழம் வளர்ப்போர் சங்கம், இளைஞர் கழகங்கள் உள்ளிட்ட பலரை புட்காம் மாவட்டத்தில் அவர் சந்தித்தார். அவர்களுடைய எண்ணங்களையும் எதிர்பார்ப்புகளையும் அறிய மாவட்ட நிர்வாக அதிகாரிகள் முன்னிலையில் அவர்களுடன் அவர் உரையாடினார்.
பிரதமர் திரு நரேந்திர மோடியின் தொலைநோக்குப் பார்வை குறித்துப் பேசிய அமைச்சர், “தில்லி உங்கள் இதயத்துக்கு அருகில் எனும் பிரதமரின் அழைப்பு ஜம்மு & காஷ்மீர் மக்களுடன் நேரடி தொடர்பை ஏற்படுத்தியுள்ளது. இது ஜம்மு & காஷ்மீர் வரலாற்றில் முன்னெப்போதுமில்லாத அளவிற்கு ஒரு பெரிய அரசு மக்கள் தொடர்பு திட்டத்திற்கு வழிவகுத்தது", என்றார்
2019 அக்டோபர்-க்கு முன்பு ஜம்மு & காஷ்மீருக்காக ஒரு அமைச்சர் மட்டுமே பணியாற்றினார், இப்போது 77 அமைச்சர்கள் ஜம்மு & காஷ்மீர் மக்களுக்கு சேவை செய்ய 24 மணிநேரமும் வேலை செய்கிறார்கள் என்று அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758626
குறு சிறு மற்றும் நடுத்தர தொழில் துறை அமைச்சகம்
நறுமணம், சுவையூட்டி பொருள்கள் தயாரிப்பாளர் சங்கத்தினர் உள்நாட்டு உற்பத்தியிலும், வெளிநாட்டு இறக்குமதிக்கு மாற்று பொருள்கள் தயாரிப்பதிலும் கவனம் செலுத்த வேண்டும் - கட்கரி அழைப்பு
குறு, சிறு மற்றும் நடுத்தர தொழில்கள் துறை , சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி, இந்திய நறுமணங்கள் மற்றும் சுவையூட்டிகள் தயாரிப்பாளர்கள் சங்கத்தினருடன் இன்று காணொலி மூலம் கலந்துரையாடினார். ஸ்டார்ட் அப் நிறுவனங்கள் மற்றும் எம்.எஸ்.எம்.இ.கள் துறையில் கோவிட்-19 தொற்றின் தாக்கம் பற்றி அறிவதற்காக இந்தக் கூட்டத்துக்கு ஏற்பாடு செய்யப் பட்டிருந்தது. கோவிட் 19 தொற்ற நோய்த் தாக்குதல் சூழ்நிலையில் எம்.எஸ்.எம்.இ. நிறுவனங்கள் எதிர்கொண்டிருக்கும் பல்வேறு சவால்கள் குறித்து சங்கத்தினர் கவலை தெரிவித்தனர். சில ஆலோசனைகளையும் முன்வைத்த அவர்கள், இந்தத் துறையை காப்பாற்றுவதற்கு அரசின் ஆதரவு தேவை என்று கோரிக்கை விடுத்தனர். நறுமணம் மற்றும் சுவையூட்டி பொருள்கள் தயாரிப்பாளர் சங்கத்தினர் வெளிநாட்டு இறக்குமதிக்கு மாற்றுப் பொருள்கள் தயாரிப்பதில் கவனம் செலுத்த வேண்டும் என்று திரு கட்கரி அழைப்பு விடுத்தார். உள்நாட்டில் மூங்கில் வளர்ப்பை அதிகரிக்க வேண்டும் என்றும் அவர் வலியுறுத்தினார். உலகச் சந்தையில் போட்டியிடும் வாய்ப்பை அதிகரித்துக் கொள்வதற்கு, புதுமை சிந்தனை, தொழில்நுட்பம் மற்றும் ஆராய்ச்சித் திறன்களில் இந்தத் துறையினர் கவனம் செலுத்த வேண்டும் என்று அமைச்சர் கேட்டுக் கொண்டார்.
கூட்டத்தில் தெரிவிக்கப்பட்ட முக்கியமான சில பிரச்சினைகளும் ஆலோசனைகளும் :
மூலப் பொருட்களுக்கான இறக்குமதி வரி அதிகமாகவும், உற்பத்தி முடிந்த நிலையிலான பொருட்களுக்கு குறைவாகவும் இருப்பது, வட கிழக்குப் பிராந்தியத்தில் மின்சாரம் மற்றும் போக்குவரத்துப் பிரச்சினைகள், தொழிலாளர்களுக்கு சம்பளம் வழங்குவது, கடன் வசதியை பலப்படுத்துதல், செயல்பாட்டு மூலதனப் பிரச்சினை, வருமான வரித் துறை திருப்பித் தர வேண்டிய தொகையை துரிதமாக தருவது உள்ளிட்ட விஷயங்கள் கூட்டத்தில் தெரிவிக்கப்பட்டன.
இந்த விஷயங்களில் சாத்தியமான அனைத்து நடவடிக்கைகளையும் அரசு எடுக்கும் என்று திரு கட்கரி உறுதி அளித்தார். தொடர்புடைய துறைகளின் கவனத்துக்கு இவற்றைக் கொண்டு செல்வதாக அவர் கூறினார்.
வணிகம் மற்றும் தொழில்துறை அமைச்சகம்
அந்நிய நேரடி முதலீடு கொள்கை வரனுறைகளை ஃபெமாவின் விசாரணை விதிகள் உள்ளடக்கியுள்ளது
சம்பந்தப்பட்ட அமைச்சகங்கள் மற்றும் துறைகள், மாநில அரசுகள், தொழில்துறையின் முன்னணி அமைப்புகள், சங்கங்கள் மற்றும் இதர அமைப்புக்களுடன் தீவிர ஆலோசனைகள் நடத்தப்பட்டு சில்லரை விற்பனைத் துறையில் அளவிடத்தக்க முறையில் அந்நிய நேரடி முதலீடு அனுமதிக்கப்பட்டுள்ளது. சம்பந்தப்பட்ட பல்வேறு தரப்பினர், பொதுமக்களிடம் இருந்து பெறப்பட்ட யோசனைகள் மற்றும் கருத்துக்கள் உரிய நடவடிக்கை எடுக்கப்படும் முன்னர் தீவிரமாக ஆலோசிக்கப்பட்டன.
இந்த தகவல் மக்களவையில் இன்று கேள்வி ஒன்றுக்கு மத்திய தொழில் மற்றும் வர்த்தகத் துறை இணையமைச்சர் திரு. சி.ஆர். சவுத்ரி அளித்த எழுத்துபூர்வமான பதிலில் இடம்பெற்றுள்ளது. அமேசான், ஃபிலிப்கார்ட் மற்றும் மிந்த்ரா போன்ற ஆன்லைன் வர்த்தக நிறுவனங்கள் அந்நிய முதலீட்டு கொள்கைகள் மீறப்படுவதைக் கண்காணிக்க சிறப்பு குழு ஒன்றை அமைக்கும் யோசனை எதுவும் பரிசீலிக்கப்படவில்லை என அவர் கூறினார். எனினும் அந்நிய நேரடி முதலீட்டு கொள்கை விதிமுறைகள் மீறல் ஏதேனும் இருப்பின் அவை ஃபெமா 1999 சட்டவிதிமுறைகளால் உள்ளடக்கம் செய்யப்படுகிறது.
ஃபெமா மற்றும் அமலாக்க இயக்குனரகம் ஆகியவற்றை நிதி அமைச்சகத்தின் கீழ் இந்திய ரிசர்வ் வங்கி நிர்வகிக்கிறது. இதுதான் ஃபேமாவை அமலாக்கும் ஆணையமாகும். வால்மார்ட் மற்றும் ஃபிலிப்கார்ட் ஆகியவை சிறு வணிகர்கள் மீது ஏற்படுத்தும் நேரடி தாக்கத்தை அரசு மதிப்பீடு எதுவும் செய்யவில்லை என்றும் அவையில் அமைச்சர் குறிப்பிட்டார்.
ரெயில்வே அமைச்சகம்
இந்திய ரயில்வே: 1500க்கும் அதிகமான அடுக்குகள் மற்றும் 4.2 மில்லியன் டன்களுக்கும் அதிகமான உணவுதானியங்கள் ஏற்றப்பட்டன
கொவிட்-19 காரணமாக அமல்படுத்தப்பட்டுள்ள தேசிய பொது முடக்கத்தின் போது, உணவு தானியம் போன்ற அத்தியாவசிய பொருள்கள் கிடைத்தலை உறுதி செய்யும் தனது முயற்சியை, சரக்கு சேவைகளின் மூலம் இந்திய ரயில்வே தொடர்கிறது.
அனைத்து இந்திய வீடுகளில் உள்ள சமையலறைகள் இயல்பாக செயல்படுவதை உறுதி செய்ய, 83 அடுக்குகள்/3601 பெட்டிகளில் உணவு தானியங்கள் 17 ஏப்ரல் 2020 அன்று ஏற்றப்பட்டன . 25 மார்ச்சில் இருந்து 17 ஏப்ரல் வரையிலான பொது முடக்க காலத்தில், 1500க்கும் அதிகமான ரேக்குகளில் 4.2 மெட்ரிக் டன்கள் உணவு தானியங்கள் ஏற்றப்பட்டன.
எரிசக்தி அமைச்சகம்
என்டிபிசி ஆலை விபத்து நடந்த இடத்தைப் பார்வையிட்ட மத்திய மின்துறை இணை அமைச்சர் ஆர்.கே. சிங் உயிரிழந்த, படுகாயமடைந்த, காயமடைந்தவர்கள் குடும்பங்களுக்கு கருணைத் தொகை அறிவிப்பு.
உத்தரப்பிரதேச மாநிலம் ரேபரேலியில் உள்ள உஞ்சாஹர் தேசிய அனல் மின்நிலைய கழகத்தின்  ஆலையில் ஏற்பட்ட விபத்து நடந்த இடத்தை நவம்பர் 2-ம் தேதி பார்வையிட்ட மத்திய இணை அமைச்சர் திரு. ஆர்.கே.சிங், உயிரிழந்தோர், படுகாயமடைந்தோர், காயமடைந்தோர் குடும்பங்களுக்கு கருணைத் தொகையை அறிவித்தார்.
உஞ்சாஹர் என்டிபிசி ஆலையில் ஏற்பட்ட விபத்தில் 29 பேர் உயிரிந்தனர். 85 பேர் ரேபரேலி மற்றும் லக்னோ மருத்துவமனைகளில் சிசிச்சைக்காக சேர்க்கப்பட்டனர்.
இந்த நிலையில் விபத்து நடந்த இடத்தை மாநில மின்துறை அமைச்சர் திரு. சீகாந்த் சர்மாவுடன் சென்று பார்வையிட்டார் திரு. ஆர்.கே. சிங்
அப்போது விபத்தில் உயிரிழந்தோர் குடும்பத்துக்கு ரூபாய் 20 லட்சமும் படுகாயமடைந்தோர் குடும்பத்துக்கு ரூபாய் 10 லடசமும் காயமடைந்தோர் குடும்பத்தாருக்கு ரூபாய் 2 லட்சமும் கருணைத் தொகையாக வழங்கப்படும் என்றும் அமைச்சர் அறிவித்தார். இது சட்டப்பூர்வமாக வழங்கப்படும் தொகையை விட அதிகமாகும்.
என்டிபிசி ஆலையின் தலைவர் மற்றும் நிர்வாக இயக்குநர் திரு. குர்தீப் சிங் மற்றும் மூத்த அதிகாரிகளை அமைச்சர் சந்தித்தார். பின்னர் மருத்துவமனைகளில் சிகிச்சை பெற்றவர்களை நேரில் சந்தித்து அவர்களது உடல் நலம் குறித்து விசாரித்தறிந்தார்.
விபத்து நடந்த 500 மெகா வாட் கொண்ட 6-வது பிரிவு உடனடியாக மூடப்பட்டது. நிலையத்தின் மற்ற பிரிவுகள் வழக்கம் போல் இயங்குகின்றன.
விபத்தில் உயிரிழந்தோர் குடும்பத்தாருக்கு என்டிபிசி நிறுவனத்தின் சார்பில் ஆழ்ந்த இரங்கலும் வருத்தமும் தெரிவிக்கப்பட்டுள்ளது.
(Visitor Counter : 35
சுற்றுச்சூழல் மற்றும் வனத்துறை அமைச்சகம்
காற்றின் தரக் கட்டுப்பாடுகள் திருத்தியமைப்பு
பொது சுகாதாரத்தையும் காற்று மாசிலிருந்து சூழலையும் பாதுகாக்க 2009ல் 12 மாசுபடுத்தும் விஷயங்களுக்கு தேசிய சுற்றுச்சூழல் காற்றின் தரக் கட்டுப்பாடுகளை அரசு அறிவித்தது.
எரிபொருள், தொழில்நுட்பம், மக்கள்தொகை அதேபோல் காற்று மாசு அளவிடும் தொழில்நுட்பங்களின் முன்னேற்றம், ஆபத்து மற்றும் வெளிப்பாட்டின் மதிப்பீடு, தேசிய சுற்றுச்சூழல் காற்றின் தரக் கட்டுப்பாடுகள் ஆய்வு ஆகியவை பொது சுகாதாரத்தில் சிறந்த மேம்பாட்டிற்காக மேற்கொள்ளப்படுகின்றன. இதையடுத்து தேசிய சுற்றுச்சூழல் காற்றின் தரக் கட்டுப்பாடுகள் ஆய்வு கரக்பூர் ஐஐடி தலைமையிலான கூட்டுக் குழுவிடம் ஒப்படைக்கப்பட்டுள்ளது.
காற்றுத் தரத்திற்கான வழிகாட்டும் நெறிமுறைகளை
உலக சுகாதார அமைப்பு 2021 செப்டம்பரில் வெளியிடப்பட்டன. இருப்பினும் இவை கொள்கை உருவாக்குவோருக்கான வழிகாட்டுதல்கள்தான், சட்டப்படி கட்டுப்படுத்துவதற்கானவை அல்ல. எனவே காலந்தோறும் ஆய்வுசெய்யப்படுகிறது.
இந்தத் தகவலை சுற்றுச்சூழல், வனம் மற்றும் பருவநிலை மாற்றத்துறை இணை அமைச்சர் திரு அஸ்வினி குமார் சௌபே இன்று மாநிலங்களவையில் தெரிவித்தார்
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1795074.
தொழிலாளர் மற்றும் வேலைவாய்ப்பு அமைச்சகம்
ஊழியர் வருங்கால வைப்பு நிதித் திட்டம்
தொழிலாளர் வருங்கால வைப்பு நிதி  திட்டம், 1952 என்பது தொழிலாளர் வருங்கால வைப்பு நிதி மற்றும் பிற ஏற்பாடுகள்  சட்டம், 1952 இன் கீழ் உருவாக்கப்பட்ட மூன்று திட்டங்களில் ஒன்றாகும். தொழிலாளர் வருங்கால வைப்பு நிதி திட்டம், 1952, தொழிலாளர் வருங்கால வைப்பு நிதியில் பணிபுரியும் ஊழியர்களுக்கு சமூக பாதுகாப்பை வழங்குவதை நோக்கமாகக் கொண்டுள்ளது. ஈபிஎஃப், திட்டம், 1952 இன் கீழ், ரூ.15,000 வரை மாத ஊதியம் பெறும் எந்தவொரு நிறுவனத்திலும் ஒரு ஊழியர் இந்த நிதியில் சேரவும், அடிப்படை ஊதியம், அகவிலைப்படி மற்றும் தக்கவைப்பு படி உள்ளிட்ட 12% ஊதியத்தை பங்களிக்கவும் சட்டப்பூர்வமாக தேவைப்படுகிறது. முதலாளியும் சம்பளத்தில் 12% பங்களிக்க வேண்டும். ஊழியர் வருங்கால வைப்பு நிதியம் மத்திய அரசு, முதலாளிகள், ஊழியர்கள் மற்றும் மாநில அரசுகளின் பிரதிநிதிகளைக் கொண்ட அறங்காவலர் குழுவினால் நிர்வகிக்கப்படுகிறது.
1952 ஆம் ஆண்டின் தொழிலாளர் வருங்கால வைப்பு நிதித் திட்டத்தின் உறுப்பினர் ஒருவர், மேற்கூறிய திட்டத்தின் விதிகளின்படி தொழிலாளர் வருங்கால வைப்பு நிதியிலிருந்து பல்வேறு நோக்கங்களுக்காக  திரும்பப் பெறுதல் மற்றும் முன்பணம் பெறுவதற்கான நன்மையைப் பெற உரிமையுடையவராவார். ஒவ்வொரு ஆண்டும் ஒரு உறுப்பினர் தனது பி.எஃப் திரட்டல்களுக்கு வட்டி கடன் பெற தகுதியுடையவர்.
ஈபிஎஃப் திட்டம், 1952 இன் கீழ் காப்பீட்டிற்கான ஊதிய உச்சவரம்பு அவ்வப்போது மாற்றியமைக்கப்படுகிறது. தற்போது 01.09.2014 முதல் மாதம் ரூ.15,000/- ஆக உள்ளது.
ஈபிஎஃப் திட்டம் 1952 இன் பத்தி 72  இன் படி, சில கணக்குகள் செயல்படாத கணக்குகளாக வகைப்படுத்தப்படுகின்றன. எவ்வாறெனினும், அத்தகைய செயலற்ற கணக்குகள் அனைத்தும் திட்டவட்டமான உரிமைகோரல்களைக் கொண்டுள்ளன. 31.03.2022 நிலவரப்படி, செயல்படாத கணக்குகளின் மொத்த தொகை ரூ.4962.70 கோடியாகும்.
தொழிலாளர் வருங்கால வைப்பு நிதியில் பங்களிப்பதில்  மொத்தமுள்ள 63223146 தொழிலாளர்களில் தமிழ் நாட்டைச் சேர்ந்த 6530368 தொழிலாளர்களும், புதுச்சேரியைச் சேர்ந்த 132719 தொழிலாளர்களும் உள்ளனர்.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு. மக்களவையில் ராமேஸ்வர் தெலி எழுத்துப்பூர்வமாக அளித்த பதிலில் கூறியிருப்பதாவது:
-----
ANU/PKV/KPG
(Visitor Counter : 127
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட திருவிழா: 1970கள் இந்தி திரைத்துறையின் பொற்காலம் - இயக்குநர் திரு ராகுல் ரவாயில்
கடந்த 1970-ஆம் ஆண்டுகளில் வெளியான அதிரடி இந்தி திரைப்படங்களில் ஏராளமான புதிய சிந்தனைகளும், புதிய முயற்சிகளும் இடம்பெற்றிருந்தன. பொன்னான காலங்களான அந்தக் காலகட்டத்தில் திரைப்படத்துறையில் வழக்கத்திற்கு மாறான, புதிய தொழில்நுட்பங்களின் வளர்ச்சி ஏற்பட்டதாக பிரபல திரைப்பட இயக்குநர் திரு ராகுல் ரவாயில் தெரிவித்துள்ளார்.
51-வது இந்திய சர்வதேச திரைப்படத் திருவிழாவின் ஒரு பகுதியாக “50, 60, 70-ஆம் ஆண்டுகளில் திரைப்பட உருவாக்கம்” என்ற தலைப்பில் காணொலி வாயிலாக நடைபெற்ற கலந்துரையாடலில் பங்கேற்றுப் பேசிய அவர், இந்தித் திரைப்படத் துறையின் பரிணாம வளர்ச்சி குறித்து சிறப்பு விருந்தினர்களுக்கு எடுத்துரைத்தார்.
“இந்தத் துறையில் 1960-ஆம் ஆண்டுகளின் இறுதியில் நுழைந்த நான் புகழ்பெற்ற திரு ராஜ் கபூருக்கு உதவியாளராக எனது பணியைத் துவக்கினேன். திரு கே ஆசிஃப், திரு மெஹ்மூத் போன்ற தலை சிறந்த படைப்பாளிகள், பிரம்மாண்டமான அரங்குகளில் 1960களில் திரைப்படங்களை உருவாக்கினார்கள். அதற்குப் பிறகு 1970களில் வெளியான திரு பாபுராம் இஷாராவின் ‘சேத்னா’ திரைப்படம் 25-30 நாட்கள் வெளியிடங்களில் படப்பிடிப்பு நடத்தப்பட்டு புதிய புரட்சியை ஏற்படுத்தியது. இது போன்று வெளி இடங்களில் படப்பிடிப்பை நடத்துவது அன்றைய காலகட்டத்தில் மிகவும் அரிதான செயல்” என்று தமது திரைப்படப் பயணத்தை நினைவு கூர்கையில் திரு ராகுல் ரவாயில் கூறினார்.
கடந்த 70, 80-ஆம் ஆண்டுகளில்தான் திரைப்படத் துறை பெரும் வளர்ச்சியை சந்தித்ததாகவும், எனினும் அது இன்றும் வளர்ந்து வருவதாகவும் திரு ரவாயில் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1689672
கப்பல் போக்குவரத்து அமைச்சகம்
சாகர்மாலா விமான சேவைகளை கப்பல் அமைச்சகம் தொடங்குகிறது
சாத்தியமுள்ள விமான நிறுவனங்களின் மூலம் சிறப்பு நோக்க முகமையின் கீழ் தேர்ந்தெடுக்கப்பட்ட வழித்தடங்களில் கடல் விமான சேவையை தொடங்குவதற்கான பணிகளை மத்திய துறைமுகம், கப்பல் மற்றும் நீர்வழிகள் அமைச்சகம் தொடங்கியுள்ளது.
அமைச்சகத்தின் நிர்வாக கட்டுப்பாட்டில் இருக்கும் சாகர்மாலா மேம்பாட்டு நிறுவனத்தின் மூலம் இத்திட்டம் செயல்படுத்தப்படும்.
கடல் விமான சேவைகளுக்காக பல்வேறு வழித்தடங்கள் பரிசீலனையில் உள்ளன. அந்தமான் மற்றும் நிக்கோபர், லட்சத்தீவுகள், கவுகாத்தி நதிக்கரை, அசாமில் உள்ள உம்ரான்சோ நீர்த்தேக்கம், யமுனா நதிக்கரை, தில்லியிலிருந்து அயோத்தி வரை, தெஹ்ரி, ஸ்ரீநகர் , சண்டிகர் உள்ளிட்ட பல்வேறு சுற்றுலா தலங்களுக்கு கடல் விமான சேவைகள் திட்டமிடப்படுகின்றன.
கேவடியா மற்றும் அகமதாபாத்தில் உள்ள சபர்மதி நதிக்கரைக்கு கடல் விமான சேவை ஏற்கனவே செயல்படுத்தப்பட்டு கொண்டிருக்கிறது. பிரதமர் திரு நரேந்திர மோடியால் 2020 அக்டோபர் 31 அன்று இது துவக்கி வைக்கப்பட்டது.
இதற்கிடையே, முக்கிய துறைமுகங்களுக்கான தூர்வாருதல் வரைவு வழிகாட்டுதல்கள் மீதான கருத்துகளை மத்திய துறைமுகம், கப்பல் மற்றும் நீர்வழிகள் அமைச்சகம் வரவேற்றுள்ளது. பங்குதாரர்களுடன் இணைந்து இது தயாரிக்கப்பட்டுள்ளது.
http://shipmin.gov.in/sites/default/files/Draft%2520guidelines%2520for%2520comments_compressed.pdf என்னும் முகவரியில் வரைவு வழிகாட்டுதல்களை காணலாம். கருத்துகளை 2021 ஜனவரி 31 வரை anil.pruthi[at]nic[dot]in என்னும் மின்னஞ்சலுக்கு அனுப்பலாம்.
மேலும் விவரங்களுக்கு இந்த செய்திக் குறிப்புகளைப் பார்க்கவும்:
https://pib.gov.in/PressReleasePage.aspx?PRID=1685966
https://pib.gov.in/PressReleasePage.aspx?PRID=1685964
----
(Visitor Counter : 203